Promene u uzgoju kafe u Brazilu
Brazilski poljoprivrednici žele da ljubitelji kafe vide Brazil kao proizvođača najboljih vrsta kafa na svetu
Prinos kafe stigao je na farmu Žoze Renata Sera u Gari. Posle žetve, Brazilska zrna kafe se suše na suncu tri dana, pre nego što se šalju na preradu. Kasnija zrna kao što su ova se obično skupljaju kada padnu na zemlju, pa tako zahtevaju najnižu cenu. Sera takođe uzgaja zrna visokog kvaliteta. Kao i drugi poljoprivrednici, on planira da ih proizvodi još više. Promena počinje ovde u rasadniku. Svake godine, Sera menja neke od najstarijih biljaka kafe sa onima koja mogu da rode bolju, skuplju kafu. Potražnja za kafom sve je veća i svetske cene kafe su skočile ove godine. Poljoprivrednici širom sveta imaju koristi od visokih cena. Brazil je takođe dobio podsticaj ove godine, kada su ga američki finansijski eksperti svrstali u odabranu grupu proizvođača kafe čija se zrna prodaju na robnim berzama. To je stvorilo unosne prilike ali i izazove za brazilske poljoprivrednike. Paulo Piankasteli i njegova žena Žuliana takođe vide povoljne prilike. Žulianin otac je zasadio kafu na ovoj farmi pre nekoliko godina. Sada oni imaju i svoju u obližnjoj državi Minas Žerais. Par je rizikovao jer je napustio uspešne karijere u bankarskoj industriji. Ali oni imaju plan. Cilj je da se koristi najnovija poljoprivredna tehnologija. Umesto da se oslanjaju na kišnicu, oni planiraju da instaliraju sisteme za navodnjavanje i fertilizaciju. Oni takođe istražuju metode za organsku proizvodnju i održavanje. Iako je skuplja nego tradicionalna farma, zarada bi mogla da bude veća. Žoze Renato Sera veruje u budućnost Brazila. On savetuje Piankasteli i druge brazilske poljoprivrednike. U Brazilu, zrna te promene već rastu.